पति फहाद अहमद के साथ ढोल पर किया जमकर डांस
Swara Bhasker Fahad Ahmad Marriage News; बॉलीवुड एक्ट्रेस स्वरा भास्कर अपनी शादी को लेकर लगातार सोशल मीडिया पर खूब सुर्खियां बटोर रही हैं
बॉलीवुड एक्ट्रेस स्वरा भास्कर अपनी शादी को लेकर लगातार सोशल मीडिया पर खूब सुर्खियां बटोर रही हैं। उन्होंने अपने बॉयफ्रेंड और समाजवादी पार्टी के नेता फहाद अहमद से 16 फरवरी को कोर्ट मैरिज की शादी की थी। उन्होंने अचानक इस अपनी शादी की अनाउंसमेंट से सबको हैरान कर दिया था। अब एक बार फिर एक्ट्रेस पूरे रीति-रिवाज के साथ फहाद अहमद के साथ शादी करने जा रही हैं, जिसकी तैयारियां शुरू हो चुकी हैं। इसी बीच एक्ट्रेस का एक वीडियो सोशल मीडिया पर सामने आया है, जिसमें वह पति फहाद के साथ ढोल पर डांस करती हुई नजर आईं।
ढोल पर किया डांस 
कहा जा रहा है की कपल के प्री-वेडिंग फंक्शन 12 मार्च से शुरू होंगे, इन सब के बीच उनके दोस्त फराज ने एक वीडियो अपने ट्विटर अकाउंट पर शेयर किया है, इस वीडियो में एक्ट्रेस सोफे पर बैठकर ढोल पर जबरदस्त डांस करते हुए नजर आईं। फराज ने वीडियो शेयर कर कैप्शन में लिखा, 'और सेलिब्रेशन शुरू हुआ स्वरा और फहाद की शादी का। शादी का ऑफिशियल हैशटैग स्वादअनुसार है।'
इस दिन से शुरू होंगे वेडिंग फंक्शन
मीडिया रिपोर्ट्स के मुताबिक प्री-वेडिंग फंक्शन 12 मार्च को हल्दी और मेहंदी के साथ शुरू किया जाएगा। अगले दिन कर्नाटक में संगीत फंक्शन रखा गया है और इसी दिन फेरे भी होंगे। इसके बाद 15 मार्च को एक कव्वाली समारोह किया जाएगा, जिसमें उनके करीबी रिश्तेदार और दोस्त शामिल होंगे। और 16 मार्च को दिल्ली में रिसेप्शन होगा।
केवल क्लोज फ्रेंड्स और फैमिली मेंबर्स होंगे शामिल 
हिन्दुस्तान टाइम्स की रिपोर्ट की मानें तो एक्ट्रेस ने अपने रिश्तेदारों और करीबी दोस्तों को ही शादी के लिए इनवाइट किया है। स्वरा ने यह सुनिश्चित किया कि शादी के इनवीटेशन कार्ड में कोई भी डेट मेंशन न हो ताकि शादी से जुड़ी कोई भी जानकारियां लीक न हों। कहा जा रहा है कि सोनम कपूर, दिव्या दत्ता, फराज अंसारी और इंडस्ट्री से जुड़े कुछ करीबी लोग इस शादी में शामिल हो सकते हैं।